
转讜住驻讜转



 爪专讬讱 诇讗讜诪专谉 讘谞砖讬诪讛 讗讞转. 谞专讗讛 讚讛讬讬谞讜 诇讻转讞讬诇讛 讗讘诇 讘讚讬注讘讚 讬爪讗: 讗诪专讛 诪讬讘注讬 诇讬讛. 讚诪砖诪注 讚讛讻讬 拽讗诪专 讜讘讘讜讗讛 诇驻谞讬 讛诪诇讱 讗诪专讛 诇讜 诪诇讘讚 讛住驻专 砖注诪讜 诇注砖讜转 讜诇砖诇讜讞 讘讻诇 讛诪讚讬谞讜转 讗诪专讛 诇讜 注讜讚 讬砖讜讘 诪讞砖讘转讜 讛专注讛 讚讻讬讜谉 讚拽讗诪专 讘讘讜讗讛 讗诪专 诪砖诪注 砖讬砖 诇谞讜 诇讜诪专 诪讛 砖讗诪专讛: 

专讘讬谞讜 讞谞谞讗诇

讜讬诇讻讜 讙诐 讗讞讬讜 讜讙讜'. 讛讬讬谞讜 讚讗诪专讬 讗讬谞砖讬 转注诇讗 讘讝诪谞讗 住讙讬讚 诇讬讛 讗诇讜 讻讜诇谉 驻砖讜讟讜转 讛谉:



注砖专转 讘谞讬 讛诪谉 爪专讬讱 诇诪讬诪专讬谞讛讜 讘谞砖讬诪讛 讗讞转 讛拽讜专讗 讗转 讛诪讙讬诇讛 诪"讟 讻讜诇讛讜 讻讬 讛讚讚讬 谞驻拽讬 谞砖诪转讬讬讛讜. 讜' 讚讜讬讝转讗 爪专讬讱 诇诪讬诪转讞讬讛 讚讻讜诇讛讜 讘讞讚 讝拽讬驻讗 讗讬讝讚拽讬驻讜:



讻诇 讛砖讬专讜转 谞讻转讘讜转 讗专讬讞 注诇 讙讘讬 诇讘讬谞讛 讜诇讘讬谞讛 注"讙 讗专讬讞 讗讘诇 注砖专转 讘谞讬 讛诪谉 讜诪诇讻讬 讻谞注谉 谞讻转讘讬谉 讗专讬讞 注"讙 讗专讬讞 讜诇讘谞讛 注"讙 诇讘谞讛.



诪"讟 讗诪专 专' 讗讘讛讜 讻讚讬 砖诇讗 转讛讗 转拽讜诪讛 讘诪驻诇转谉 砖诇 专砖注讬诐:



讚讘专讬 讛爪讜诪讜转 讜讝注拽转诐. 讜诪讗诪专 讗住转专 拽讬讬诐 讚讘专讬 讛驻讜专讬诐.



讗诪专 专讘 讬讜住祝 讙讚讜诇 转"转 讬讜转专 诪讛爪诇转 谞驻砖讜转 诪诪专讚讻讬 讚诪注讬拽专讗 拽讗 讞砖讬讘 诇讬讛 讘转专 讗专讘注讛 讜讘住讜祝 讞砖讬讘 诇讬讛 讘转专 讞诪砖讛 砖谞讗诪专 讗砖专 讘讗讜 注诐 讝专讜讘讘诇 讬砖讜注 谞讞诪讬讛 讜讙讜'. 讜讘住讜祝 讻转讬讘 讛讘讗讬诐 注诐 讝专讜讘讘诇 讬砖讜注 谞讞诪讬讛 注讝专讬讛 专注诪讬讛 谞讞诪谞讬 诪专讚讻讬 讘诇砖谉. 诇诪讛 谞拽专讗 砖诪讜 讘诇砖谉 砖讬讜讚注 注' 诇砖讜谞讜转. 专爪讜讬 诇专讜讘 讗讞讬讜 诪诇诪讚 砖驻讬专砖讜 诪诪谞讜 诪拽爪转 住谞讛讚专讬谉:



讚讘专讬 砖诇讜诐 讜讗诪转 诪诇诪讚 砖爪专讬讻讛 砖专讟讜讟 讻讗诪讬转讛 砖诇 转讜专讛.



讗诪专 诪砖诪讬讛 讚专讘 讙讚讜诇 转"转 诪讘谞讬谉 讘讛诪"拽. 砖讻"讝 砖讛讬' 讘专讜讱 讘谉 谞专讬讛 拽讬讬诐 诇讗 讛谞讬讞讜 注讝专讗 讜注诇讛. 讜注讜讚 讗诪专 诪砖诪讜 讙讚讜诇 转"转 诪讻讘讜讚 讗讘 讜讗诐. 砖讻诇 讛砖谞讬诐 砖讛讬讛 讬注拽讘 讘讘讬转 注讘专 讜诇诪讚 转讜专讛 诇讗 谞注谞砖 注诇讬讛谉.





专讬讟讘"讗

讜拽"讬诇 讚讬' 讘谞讬 讛诪谉 讜注砖专转 爪专讬讱 诇诪讬诪专讬谞讛讜 讘谞砖讬诪' 讗' 讚讘讛讚讬 讛讚讚讬 谞驻讬拽 谞砖诪转讬讛讜 讜讛讗 讚讗诪专 专' 讗诇注讝专 讜"讜 讚讜讬讝转讗 爪专讬讱 诇诪诪转讬讞讬' 讘讝拽讬驻讗 讬砖 砖驻讬专砖讜 砖注讜砖讬谉 讗讜转讛 讗专讜讻讛 讜讝讜 讟注讜转 砖讛专讬 讗讬谞讛 讻转讜讘讛 讘诪谞讬谉 讗讜转讬讜转 讗专讜讻讜转 讜注讜' 诇讗 讗"砖 诇讬砖谞讗 讚诇讬诪转讞讬讛 讜诪讜专讬 谞"专 讗讜诪' 诇驻砖讜讟 专讗砖讜 讛讻驻讜祝 讻诇驻讬 诪注诇讛 砖讬讛讗 讘讝拽讬驻讛 讜讝讛讜 诇砖讜谉 诪转讬讞讛 讘讻诇 诪拽讜诐 驻砖讜讟 讛讚讘专 讛讻驻讜祝 讗讜 讛讻驻讜诇 讜讻谉 注讬拽专 讜讗讬驻砖专 砖讗讬谉 讝讛 讗诇讗 讘讻转讬讘讛 讗砖讜专讬转:



讚专砖 专' 砖讬诇讗 讻诇 讛砖讬专讜转 讻诇谉 讗专讬讞 讜讻讜' 驻专砖"讬 讝"诇 讗专讬讞 讛讜讗 讛讻转讘 讜诇讘谞讛 讛讬讗 讛讞诇拽 砖讛讜讗 讻讜转讘 诪谉 讛讻转讘 讻驻诇讬诐 讜讛讗专讬讞 讞爪讬 诇讘谞讛 讛讬讗 讜讚拽讗诪专 讞讜抓 诪砖讬专讛 讝讜 诇讗讜 讚讜拽讗 讗诇讗 讛"讛 诇讻诇 砖讗讬谞讛 讚专讱 讛诇诇 讗诇讗 砖诪讝讻讬专 诪驻诇转谉 砖诇 专砖注讬诐 讻讙讜谉 砖讬专转 诪诇讻讬 讻谞注谉 砖讘住驻专 讬讛讜砖注 讜讻谉 砖讬专转 讛讗讝讬谞讜 砖诪讚讘专转 讙"讻 讘诪驻诇转谉 砖诇 专砖注讬诐 讜讘讻诇 讛砖讬专讜' 讻诇谉 讗注"驻 砖注讜砖讛 讗讜转诐 讗专讬讞 注"讙 诇讘谞讛 讜诇讘谞讛 注"讙 讗专讬讞 爪专讬讱 砖讬讛讜 专讗砖讬 讛砖讜专讜转 住转讜诪讬诐 诪讻讗谉 讜诪讻讗谉 讜砖诇讗 讬讛讜 驻专讜爪讬诐 讻诪讜 砖讻讜转讘讬谉 拽爪转 住驻专讬诐 讜讻谉 拽讘诇谞讜 诪谉 讛讙讗讜谞讬诐 讝"诇:



讛讗 讚讗诪专讬谞谉 爪专讬讻讛 砖专讟讜讟 讻讗诪讬转讛 砖诇 转讜专讛 驻讬专砖"讬 讝"诇 讻住"转 注爪诪讜 讜讻谉 注讬拽专 讗讘诇 专"转 驻讬专' 讘诪讝讜讝讛 砖讻转讜讘 讘讛 讗诪讬转讛 砖诇 转讜专讛 讗讘诇 住"转 讗讬谞讜 爪专讬讱 砖专讟讜讟 讗诇讗 讘转讞讬诇转 讛讚祝 讜诪爪讚讚讬讜 讜讛讬讬谞讜 讚诇讗 诪讬讬转讬 诇讛 讛讻讗 诪讚谞拽专讗转 住驻专 讗诇讗 诪讚讻转讬讘 讘讛 讗诪转 讜诇讬转讗 讚讛讗 讚讗诪专讬谞谉 讘诪讻讬诇转讬谉 讘讬专讜砖诇诪讬 讙讘讬 住"转 讛诇讻讛 诇诪砖讛 诪住讬谞讬 砖讬讛讜 讻讜转讘讬谉 讘注讜专讜转 讘讚讬讜 讜诪住讜专讙诇讬 讜讘讘"专 讝讛 住驻专 转讜诇讚讜转 讗讚诐 讗祝 住专讙诇 讛住驻专 讗讚诐 讛讗' 诇诪讚讜 讚诇砖讜谉 住专讙诇 讛讬讬谞讜 砖专讟讜讟 讻诇 砖讟讛 讜砖讟讛 讻讚讗诪专讬谞谉 讘住驻专 讜讬拽专讗 专讘讗 拽讜讜爪讜转讬讜 转诇转诇讬诐 讝讛 讛住专讙讜诇 砖讞讜专讜转 讻注讜专讘 讗诇讜 讛砖讬讟讜转 转讚注 讚讙讘讬 讛讗 讚讗诪专讬' 讘诪讙诇讛 爪专讬讻讬谉 砖专讟讜讟 诪砖讜诐 讚讻转讬讘 讘讛 讗诪转 讗诪专讬谞谉 讘讬专讜砖诇诪讬 讻转讬讘 讛讻讗 讚讘专讬 砖诇讜诐 讜讗诪转 讜讻转讬讘 讛转诐 讗诪转 拽谞讛 讜讛讛讜讗 讘讻诇 住"转 诪讬讬专讬 讜诪"讛 谞拽讟 讛讻讗 讻讗诪讬转讛 砖诇 转讜专讛 讻讗诇讜 讗诪专 讘转讜专讛 砖讛讬讗 讗诪转 讜讛讗 谞驻拽讗 诪讚谞拽专讗' 住驻专 诪砖讜诐 讚讛讗 谞诪讬 谞拽专讗转 讗讙专转 讜诇驻讬' 讛讜爪专讱 讗诪转 诇讚讜谞讛 讘讝讛 讻住驻专 诪诪砖 讜诇讗 讻讗讙专转 讻诇诇 讜讻讘专 讻转讘转讬 讬讜转专 诪讝讛 讘驻"拽 讚讙讟讬谉:



讙专住转 讛住驻专讬诐 讗"诇 讬讗诪专 讘驻讛 诪讛 砖讻转讜讘 讘住驻专 讗驻砖专 砖讘拽砖讛 诪诪谞讜 砖讬转谞讜 诇讛诐 专砖讜转 诇拽讘讜注 讝讻讬专讛 讝讜 诇讚讜专讜转 讜诇讗 转讞砖讘 诇讜 讙谞讗讬 讗讜 砖讘拽砖讛 诪诪谞讜 砖讬讻专讬讝讜 讛讻专讜讝讬诐 讛谉 讻诪谞讛讙 诇驻讬 砖讬转讬住专讜 讛砖讜诪注讬诐 讜诇讗 讬讜住讬驻讜 讻讚讘专 讛讝讛. 讗讘诇 专砖"讬 讝"诇 诇"讙 讗诪专讛 诇讜 讜讛"讙 讗诪专 专讘 谞讞诪谉 讗诪专 讘驻讛 诪讛 砖讻转讜讘 讘住驻专 讜讗讚诇注讬诇 拽讗讬 讜拽讘诇 讛讬讛讜讚讬诐 讜讻讜' 讻讬 讛诪谉 讘谉 讛诪讚转讗 讛讗讙讙讬 讻诇讜诪专 砖讻诇 注谞讬谉 诪讞砖讘' 讛诪谉 注诐 砖谞转讙诇讙诇 注"讬 讗住转专 讘讘讗讛 诇驻谞讬 讛诪诇讱 讬讗诪专 讘讻诇 砖谞讛 讜砖谞讛 讘驻讛 讜讛住驻专 讻转讜讘 诇驻谞讬讜 讜诇砖讜谉 讚讞讜拽 讛讜讗 讙诐 讗讬谉 住讜祝 讛驻住讜拽 讘拽砖专 讛讝讛:





讛诪讗讬专讬

诇注讜诇诐 讗诇 讬砖谞讛 讗讚诐 [讘谞讜] 讘讬谉 讛讘谞讬诐 砖讘砖讘讬诇 诪砖拽诇 砖谞讬 住诇注讬诐 诪讬诇转 砖讛讜住讬祝 讬注拽讘 诇讬讜住祝 注诇 砖讗专 讘谞讬讜 拽谞讗讜 讘讜 讗讞讬讜 讜谞转讙诇讙诇 讛讚讘专 讜讬专讚讜 讗讘讜转讬谞讜 诪爪专讬诪讛:



注砖专转 讘谞讬 讛诪谉 讜注砖专转 爪专讬讱 诇讜诪专 讗转 讻诇谉 讘谞砖讬诪讛 讗讞转 诪驻谞讬 砖讻诇谉 讬爪讗讛 谞砖诪转谉 讘讘转 讗讞转 诇讗 注砖讛 讻谉 诇讗 讛驻住讬讚 讜讗"讜 砖诇 讜讬讝转讗 爪专讬讱 诇注砖讜转讛 讗专讜讻讛 讘讻转讬讘转讛 诇讛讜专讜转 砖讻讜诇诐 谞转诇讜 讘讘转 讗讞转 讜讘讞讘诇 讗讞讚 讜讬"诪 砖爪专讬讱 诇讛讗专讬讱 讘拽专讬讗转讛:



讻诇 讛砖讬专讜转 讻诇谉 谞注砖讜转 诇讘讬谞讛 注诇 讙讘讬 讗专讬讞 讜讗专讬讞 注诇 讙讘讬 诇讘讬谞讛 讜驻讬专讜砖 讛注谞讬谉 讛讜讗 砖讛讗专讬讞 讜讛诇讘讬谞讛 砖讜讬谉 讘讗讜专讱 讗讘诇 讗讬谞谉 砖讜讬谉 讘专讜讞讘 砖讛讗专讬讞 讞爪讬 诇讘讬谞讛 讻诪讜 砖讛转讘讗专 讘讘讘讗 讘转专讗 讜讛讜讗 拽讜专讗 讛讻转讘 讗专讬讞 讜讛讞诇拽 砖转讞转讬讜 砖讛讜讗 专讞讘 讻驻诇讬诐 讛讜讗 拽讜专讗 诇讘讬谞讛 讜讻诇 讛砖讬专讜转 讻转讘 注诇 讙讘讬 讞诇拽 讜讞诇拽 注"讙 讻转讘 讜讝讜 讗专讬讞 注诇 讙讘讬 讗专讬讞 专"诇 讜讗转 讜讗转 讜讻讜' 讜诇讘讬谞讛 注诇 讙讘讬 诇讘讬谞讛 讜讛诐 砖诪讜转 讛讘谞讬诐 专"诇 驻专砖谞讚转讗 讚诇驻讜谉 讜讻讜' 诇讛讜专讜转 砖讗讬谉 转拽讜诪讛 诇诪驻诇转谉 砖讻诇 砖讛讜讗 讘讚专讱 讝讛 讘谞驻讬诇转 讛转讞转讜谉 谞讜驻诇讬诐 讻讜诇谉 讜讬"诪 砖讛讗专讬讞 讞爪讬 诇讘讬谞讛 讘讗讜专讱 讜讗讜转讜 讛讻转讘 讗专讜讱 讛住讜诪讱 砖谞讬 专讗砖讬讜 注诇 讻转讘 拽爪专 砖转讞转讬讜 诪讝讛 讜诪讝讛 讛讜讗 拽讜专讗 诇讘讬谞讛 讜讗讜转讜 讻转讘 拽爪专 讛讜讗 拽讜专讗 讗专讬讞 讜讗注"驻 砖讗祝 砖讬专转 讛讗讝讬谞讜 讛讬讗 讘讚专讱 讝讜 讻砖讬专转 讘谞讬 讛诪谉 诇讗 讚讘专讜 讻讗谉 讗诇讗 讘砖讬专讛 讛谞注砖讬转 注诇 谞住:



诪讙诇讛 爪专讬讻讛 砖专讟讜讟 讻讗诪讬转讛 砖诇 转讜专讛 专"诇 讻讙讜驻讛 砖诇 转讜专讛 注爪诪讛 讗注"驻 砖注讬拽专讛 讚讘专讬 谞砖讬诐 讜讝讛讜 砖讗诪专讜 讘转诇诪讜讚 讛诪注专讘 诪砖讛 讜讗诇注讝专 谞砖讬讗讬诐 讜注讚讛 讻诇讜诪专 砖讗注"驻 砖注拽专 讛诪讙诇讛 讘讗 注诇 讬讚讬 谞砖讬诐 讛专讬 诪爪讬谞讜 讘转讜专讛 讘讘谞讜转 爪诇驻讞讚 砖谞转注住拽讜 讘讚讘专讬讛诐 诪砖讛 讗诇注讝专 讜谞砖讬讗讬诐 讜注讚讛:



讙讚讜诇 转诇诪讜讚 转讜专讛 讬讜转专 诪讛爪诇转 谞驻砖讜转 讜讬讜转专 诪讘谞讬谉 讘讬转 讛诪拽讚砖 讜讬讜转专 诪讻讘讜讚 讗讘 讜讗诐 讬讜转专 诪讛爪诇转 谞驻砖讜转 诪诪专讚讻讬 砖拽讜讚诐 砖专专转讜 谞诪谞讛 讗讞专 讗专讘注讛 讻讚讻转讬讘 讗砖专 讘讗讜 注诐 讝专讜讘讘诇 讬砖讜注 谞讞诪讬讛 砖专讬讛 专注诇讬讛 诪专讚讻讬 讜诇讘住讜祝 讗讞专 砖谞讟专讚 诪谉 讛转讜专讛 诇专讜讘 砖专专转讜 讗注"驻 砖讛爪讬诇 谞驻砖讜转 谞诪谞讛 讗讞专 讞诪砖讛 讚讻转讬讘 讬砖讜注 谞讞诪讬讛 注讝专讬讛 专注诇讬讛 谞讞诪谞讬 诪专讚讻讬 讘诇砖谉 讜讝讛讜 砖讗诪专讜 诇专讜讘 讗讞讬讜 讜诇讗 讻诇 讗讞讬讜 诪诇诪讚 砖驻专砖讜 诪诪谞讜 诪拽爪转 住谞讛讚专讬谉 诪讘谞讬谉 讘讬转 讛诪拽讚砖 砖讻讱 诪住讜专转 讘讬讚讬谞讜 讻诇 讝诪谉 砖讘专讜讱 讘谉 谞专讬讛 拽讬讬诐 诇讗 讛谞讬讞讜 注讝专讗 讜注诇讛 诪讻讘讜讚 讗讘 讜讗诐 砖讻讱 讗诪专讜 讞讝"诇 讻诇 讗讜转谉 讛讬诪讬诐 砖注诪讚 讬注拽讘 讘讘讬转 注讘专 诇诇诪讜讚 转讜专讛 诇讗 谞注谞砖 注诇 砖诇讗 拽讬讬诐 诪爪讜转 讻讘讜讚 讗讘 讜讗诐 讜砖讗专 讛讬诪讬诐 砖注诪讚 讘讘讬转 诇讘谉 谞注谞砖 注诇讬讛诐 讜诇讗 专讗讛 驻谞讬 讬讜住祝 讘谞讜 讻谞讙讚 讻诇 讗讜转谉 讛讬诪讬诐 讛讗 诇诪讚转 讗讬谉 诇讱 讚讘专 砖注讜诪讚 讘驻谞讬 转诇诪讜讚 转讜专讛 讜讗诪专 谞注讬诐 讝诪讬专讜转 [讬砖专讗诇] 讗砖专讬 转诪讬诪讬 讚专讱 讛讛讜诇讻讬诐 讘转讜专转 讬讬': 谞砖诇诐 讛驻专拽 转讛诇讛 诇讗诇:





转讜住驻讜转 专讬"讚 (诪讛讚讜专讛 转谞讬谞讗)

讻诇 讛砖讬专讜转 谞讻转讘讜 讻讜诇谉 讗讞讬讞 注"讙 诇讘讬谞讛 讜诇讘讬谞讛 注"讙 讗专讬讞 拽砖讬' 诇讬 讚讛讗 讜讬讚讘专 讚讜讚 谞讻转讘讛 讗专讬讞 注"讙 注"讙 讗专讬讞 讜诇讘讬谞讛 注"讙 诇讘讬谞讛 讻讘谞讬 讛诪谉 讜诪诇讻讬 讻谞注谉:





诪诇诪讚 砖爪专讬讻讛 砖讬专讟讜讟 讻讗诪讬专转讛 砖诇 转讜专讛 注讬讬谉 诪"砖 讘讛' 诪讝讜讝讛:









诪讛专砖"讗 - 讞讬讚讜砖讬 讗讙讚讜转

诪砖拽诇 讘' 住诇注讬诐 讻讜'. 讘驻"拽 讚砖讘转 驻专砖"讬 讘' 住诇注讬诐 诇讗讜 讚讜拽讗 讻讜' 注"砖 讚诇讗 诪住转讘专 诇讛讜 砖讻诇 讛讘讙讚 诇讗 讛讬讛 诪砖拽诇讜 专拽 讘' 住诇注讬诐 讗注"讙 讚诪爪讬谞讜 讘讙讚讬诐 讚拽讬诐 讘讬讜转专 驻' 讛谞讝拽讬谉 (谞讟.) 住讘谞讬 讜讞讜诪住 讻讗诪讙讜讝讗 讻讜' 诪"诪 住转诐 讻转讜谞转 诇讗 讛讬讛 讚拽 讻"讻 讜注讬讬谉 注讜讚 讘讝讛 驻"拽 讚砖讘转:


诪讬诇转 诪驻讜专砖 驻专拽 讘诪讛 讘讛诪讛 讜驻专砖"讬 砖诐 讙诐 讘注专讜讱 讘注专讱 讻讘谉 讜讛专讗"诐 讻转讘 驻' 讜讬砖讘 砖诪讚讘专讬 专砖"讬 讘讙诪专讗 诪砖诪注 砖讬砖 讛驻专砖 讘讬谉 诪讬诇转 砖讛讜讗 诇砖讜谉 爪诪专 讜讘讬谉 诪诇转讗 砖讛讜讗 诪诇砖讜谉 诪注讬诇 讻诪讜 砖驻专砖"讬 讘诪"拽 讙讘讬 讗讬爪讟诇讗 讚诪诇转讗 注讻"讚 讜讗讬谞讜 讻谉 讚讘讛讚讬讗 驻专砖"讬 驻' 谞"讛 讗讬爪讟诇讗 讚诪诇转讗 讟诇讬转 砖诇 爪诪专 谞拽讬 讘谉 讬讜诪讜 讻讜' 注"砖 讗诇讗 诇驻讬 砖讗讜转讜 爪诪专 谞拽讬 讗讬谉 注讜砖讬谉 讗诇讗 讛讞砖讜讘 讘讘讙讚讬诐 砖讛讜讗 讛诪注讬诇 讻讚讻转讬讘 讻谉 转诇讘砖谞讛 讘谞讜转 讛诪诇讱 讛讘转讜诇讜转 诪注讬诇讬诐 诇讻讱 谞拽专讗 诪诇转讗:


谞转讙诇讙诇 讛讚讘专 讜讬专讚讜 诇诪爪专讬诐 讻讜'. 诪讛 砖讬砖 诇讚拽讚拽 讘讝讛 注讬讬谉 讘讞讬讚讜砖讬谞讜 驻"拽 讚砖讘转:


专诪讝 诇讜 砖注转讬讚 讘谉 讻讜' 专"诇 讚专诪讝 诇讜 砖讬砖讜讛 诇讜 讘谞讬诪讬谉 讗讞讬讜 诪谉 讛讗诐 讘讙讚讜诇讛 讻诪讜 砖谞注砖讛 讬讜住祝 诪砖谞讛 诇诪诇讱 讜谞诇讘砖 讘诇讘讜砖 诪诇讻讜转 讻谉 诇注转讬讚 讬注砖讛 讛诪诇讱 诇诪专讚讻讬 诪砖谞讛 讜讬爪讗 讘诇讘讜砖 诪诇讻讜转 讜讙讜' 讜讗"转 讗讻转讬 转拽砖讬 讚讗讬讻讗 拽谞讗讛 讘诪讛 砖谞转谉 诇讘谞讬诪讬谉 讙' 诪讗讜转 讻住祝 讜诇讗 谞转谉 讻谉 诇砖讗专 讗讞讬讜 讜诇讗 谞讝讛专 砖专诪讝 诇讜 讘讝讛 讜讬"诇 讻诪"砖 诇注讬诇 讘诪讛 砖谞转谉 诇讘谞讬诪讬谉 讬讜转专 讻讬讜谉 讚讛讜讗 讗讞讬讜 讙诐 诪谉 讛讗诐 讗讬谉 讻讗谉 拽谞讗讛 讗诇讗 讘讘讙讚讬诐 砖讛诐 诪转谞讜转 讙诇讜讬诐 砖讛注讜诇诐 讬讞砖讘讜 砖讛讜讗 诪专讗讛 诇讛诐 砖谞讗讛 注诇 诪讻讬专转讜 讘讘讙讚讬诐 砖讛讜讗 讚讜讙诪转 讛诪讻讬专讛 讻转讜谞转 驻住讬诐:


讻诪讛 爪讜讗专讬谉 讛讬讜 讻讜'. 驻专砖"讬 讚诇"讙 诇讬讛 砖讻谉 讚专讱 讛诪拽专讗 诇讻转讜讘 爪讜讗专讬 诇砖讜谉 专讘讬诐 讻讜' 注"砖 讗讘诇 讘讻诇 谞讜住讞讜转 讙诪专讗 讗讬转讗 讜讻谉 讘讘"专 讜讻讬 砖谞讬 爪讜讗专讬谉 讻讜' 注"砖 讜驻专砖"讬 砖诐 讻讬 爪讜讗专讬讜 诇砖讜谉 讬讞讬讚 讛讜讗 讻诪讜 讘注诇讬讜 讗讚讜谞讬讜 讗讘诇 爪讜讗专讬 诪砖诪注 诇砖讜谉 专讘讬诐 注讻"诇 讜诪驻' 讛专讗"诐 讚砖讬谞讜讬讗 讚拽专讗 拽讗 讚专讬砖 讚诇讙讘讬 讘谞讬诪讬谉 讚讻转讬讘 爪讜讗专讬 讘诇砖讜谉 专讘讬诐 讜讛"诇 诇诪讻转讘 爪讜讗专讜 诇砖讜谉 讬讞讬讚 讻讬讜谉 砖讗讬谞讜 讻讬谞讜讬 讻讜' 讗诪专讜 砖"诪 诇讚专砖讗 讜诇讙讘讬 讬讜住祝 讚讻转讬讘 注诇 爪讜讗专讜 讜讛"诇 诇诪讻转讘 爪讜讗专讬讜 讘诇砖讜谉 专讘讬诐 讻讬讜谉 砖讛讜讗 讻讬谞讜讬 讻讜' 注讻"诇 讜注讜讚 讛讗专讬讱 注"砖 讗讘诇 讘讻诇 讛住"转 讜讘讞讜诪砖讬诐 讻转讬讘 讛讻讗 讘讻讛 注诇 爪讜讗专讬讜 讘诇砖讜谉 专讘讬诐 讜讻谉 讛讘讬讗 专砖"讬 讛讻转讜讘 讛讝讛 讘砖诪注转讬谉 讜注"拽 诇驻讬专讜砖讜 讚讛讗 诪爪讬谞讜 讘讻讬谞讜讬 爪讜讗专讜 讘诇砖讜谉 讬讞讬讚 讙讘讬 注砖讜 讜讬讘讱 注诇 爪讜讗专讜 讜注"讻 讛谞专讗讛 讚讜讚讗讬 爪讜讗专讬 讘讬' 诇讗 诪砖诪注 讗诇讗 诇砖讜谉 专讘讬诐 讜讻谉 爪讜讗专讜 讘讜' 诇讗 诪砖诪注 专拽 诇砖讜谉 讬讞讬讚 讗讘诇 爪讜讗专讬讜 讚讻转讬讘 讘讬' 讜讬"讜 诪砖诪注 诇砖讜谉 专讘讬诐 讜诪砖诪注 诇砖讜谉 讬讞讬讚 讻诪讜 讘注诇讬讜 讜讛讻讗 讘讛讗讬 拽专讗 讘专讬砖讗 讚拽专讗 诇讙讘讬 讘谞讬诪讬谉 讻转讜讘 爪讜讗专讬 讚诇讗 诪砖诪注 专拽 诇砖讜谉 专讘讬诐 讜讘住讬驻讗 讚拽专讗 诇讙讘讬 讬讜住祝 砖讬谞讛 诇讻转讜讘 爪讜讗专讬讜 讚诪砖诪注 谞诪讬 诇砖讜谉 讬讞讬讚 讚专砖讜 诪讬谞讬讛 讚专诪讝 诇讙讘讬 讘谞讬诪讬谉 注诇 讘' 诪拽讚砖讬诐 讜诇讙讘讬 讬讜住祝 注诇 讗' 讚讘"讛 谞拽专讗 爪讜讗专 讻诪讜 讻诪讙讚诇 讚讜讬讚 爪讜讗专讱 讜爪讜讗专讱 讻诪讙讚诇 讛砖谉 讻诪讜 砖讛爪讜讗专 讘讙讜讘讛 砖诇 讗讚诐 讜讛讜讚讜 讻谉 讛诪拽讚砖 讘讙讜讘讛 讗"讬 讜讛讜讚讜 砖诇 讬砖专讗诇:


讜讛谞讛 注讬谞讬讻诐 专讜讗讜转 讜注讬谞讬 讜讙讜' 讗"诇 讻砖诐 砖讗讬谉 讻讜'. 讚讘讻诇诇 注讬谞讬讻诐 专讜讗讜转 讙诐 讘谞讬诪讬谉 讘讻诇诇 讗讘诇 专诪讝 诇讛诐 讻砖诐 砖讗讬谉 讻讜' 讜讛诪拽专讗 诪讞讜讘专 诇诪注诇讛 砖讛讘讟讬讞诐 诇讻诇讻诇诐 讘专注讘 讜讘讝讗转 注讬谞讬讻诐 专讜讗讜转 砖讗谞讬 诪砖讜讛 讗转讻诐 讻讗讞讬 讘谞讬诪讬谉 专诪讝 砖讘讜讚讗讬 讗讬谉 诇讬 诇讘 注诇讬讜 注诇 讛诪讻讬专讛 讻讱 讗讬谉 诇讬 诇讘 注诇讬讻诐 专拽 诇讘讬 讻驻讬 讛诪讚讘专 讗诇讬讻诐 诇讛讬讟讬讘 诇讻诐 讜讛讚专砖 讚讛讻讗 讬诪讗谉 诪诇驻专砖 讻驻专砖"讬 讘讞讜诪砖 注讬谞讬讻诐 讛专讜讗讜转 砖讗谞讬 讗讞讬讻诐 讘诪讬诇讛 讜讻讬 驻讬 讛诪讚讘专 讗诇讬讻诐 讘诇讛"拽 注讻"诇 讚讗"讻 诇诪讛 诇讗 讻诇诇 讗转 讘谞讬诪讬谉 注诪讛诐 讙诐 讻讬 讛诪讬诇讛 讜诇讛"拽 讗讬谞讜 专讗讬讛 砖讛专讘讛 讗讜诪讜转 砖讛诐 谞讬诪讜诇讬诐 讜诪讚讘专讬诐 讘诇讛"拽 砖讛讜讗 诇砖讜谉 注讘专讬:


诪讗讬 诪讟讜讘 诪爪专讬诐 讻讜' 讬讬谉 砖讚注转 讝拽谞讬诐 讻讜'. 讚讛讬讬谉 讛讜讗 讛讟讜讘 砖讘诪讬谞讬谉 诪讜拽讚诐 讘讟讜讘转 讗"讬 讻讚讻转讬讘 讗专抓 讜讙讜' 讙驻谉 讜诇驻讬 砖讗讬谉 诪砖讗 讬' 讞诪讜专讬诐 讛讻专讞讬 讻"讻 诪讬讬谉 讗诇讗 讚讜讚讗讬 诇讝拽谞讬诐 讻讬注拽讘 讚注转诐 谞讜讞讛 诪诪谞讜 诇驻讬 讟讘注诐 砖讛诐 诪爪讜谞谞讬诐 讜讛讬讬谉 诪讞诪诐:


讜讬砖转讞讜 讬砖专讗诇 注诇 专讗砖 讜讙讜' 转注诇讗 讘注讚谞讗 讻讜'. 讜驻讬' 讜讬砖转讞讜 讬砖专讗诇 诇讬讜住祝 注诇 专讗砖 讛诪讟讛 讛讬讬谞讜 砖讛驻讱 注爪诪讜 诇爪讚 讛砖讻讬谞讛 讻驻专砖"讬 讘讞讜诪砖 讜讛讜讗 诪讘讜讗专 讘讚讘专讬 讛专讗"诐 注"砖 讜讬讜转专 谞"诇 诇驻讬 讚专砖 讚讛讻讗 诪转驻专砖 专讗砖 讛诪讟讛 讙"讻 注诇 讬讜住祝 砖讛讜讗 讛讬讛 专讗砖 讜讞砖讜讘 讘诪讟转讜 砖诇 讬注拽讘:


讜讬讚讘专 注诇 诇讘诐 讻讜' 砖讗"诇 讚讘专讬诐 讻讜' 讬' 谞专讜转 诇讗 讬讜讻诇讜 讻讜'. 诪住驻专 讬' 谞专讜转 讛诐 讬' 讗讞讬讜 砖诪讻专讜讛讜 讜讛诪砖讬诇诐 诇谞专讜转 注"讚 谞专 讗诇讛讬诐 谞砖诪转 讗讚诐 讜讗诪专 讻讬 讬' 谞专讜转 诇讗 讬讜讻诇讜 诇讻讘讜转 诇驻讬 砖讗讬谉 讟讘注 诇谞专 砖诪讻讘讛 谞专 讗诇讗 讗讚专讘讛 诪讚诇讬拽转讜 讘讬讜转专 讻谉 谞注砖讛 诇讬 砖注"讬 讛诪讻讬专讛 注诇讬转讬 诇讙讚讜诇讛 讜讻诪"砖 讗转诐 讞砖讘转诐 诇专注讛 讗诇讛讬诐 讞砖讘讛 注诇讬 诇讟讜讘讛 讜讙讜':


诇讬讛讜讚讬诐 讛讬转讛 讜讙讜'. 讝讜 转讜专讛 讜讻讛"讗 讻讬 谞专 讜讙讜' 讻讜' 讚专砖讜 讻谉 讚诇驻讬 驻砖讜讟讜 讛"诇 诇诪讻转讘 讛讬讛 讗讜专 讻诪讜 讛讬讛 讗讜专 讘诪讜砖讘讜转诐 讜注"讻 讚专砖讜 讛讬转讛 讗讜专讛 讝讜 转讜专讛 砖谞拽专讗转 讘诇砖讜谉 谞拽讘讛 讘讻"诪 讜讬砖 诇讻讜讬谉 讘讚专砖 讛讝讛 讻讬 讛转讜专讛 谞转谞讛 讘注讬讜谉 讻诪讜 诇讬诪讜讚 讛转讜专讛 讜讘诪注砖讛 砖讛谉 讛诪爪讜转 讜讛转讜专讛 讛讬讗 注讚讜转 诇讬砖专讗诇 讻诪"砖 讜讗转 讛注讚讜转 讗砖专 讗转谉 讜讙讜' 讜讬砖 讙诐 讘诪爪讜转讬讛 砖讛诐 讗讜转 讜注讚讜转 诇讬砖专讗诇 讻诪"砖 讛诪驻专砖讬诐 讜讛诐 砖诇砖讛 讛砖讘转 砖谞讗诪专 讘讛 讘讬谞讬 讜讘讬谞讬讻诐 讜讻谉 讛转驻讬诇讬谉 讚讻转讬讘 讘讛讜 讜讛讬讛 诇讗讜转 注诇 讬讚讱 讜讙讜' [讜讻谉 讛诪讬诇讛 砖讛讜讗 讗讜转 讘专讬转] 讜诇讻讱 讙讝专 讛诪谉 注诇 讗诇讜 讘讬讜转专 讻驻专砖"讬 诇驻讬 砖讛谉 注讚讜转谉 砖诇 讬砖专讗诇 讜讻讬讜谉 砖谞转讘讟诇讛 讙讝讬专转讜 讞讝专讜 讗诇讜 注讚讜转 诇讬讜砖谞谉 讗讜专讛 讝讜 转讜专讛 讻诪"砖 诇注讬诇 讜砖诪讞讛 讝讜 讬"讟 砖讛讜讗 讬讜诐 砖讘讬转讛 讜讻诪"砖 砖讞讝专讜 诪讗讘诇 诇讬"讟 讜砖砖讜谉 讝讜 诪讬诇讛 砖讞讝专讜 诇讛 讻诪"砖 讜专讘讬诐 诪注诪讬 讛讗专抓 诪转讬讛讚讬诐 讚讛讬讬谞讜 转讞诇讛 讘讘专讬转 诪讬诇讛 讜讬拽专 讝讜 转驻讬诇讬谉 砖讛讜讗 讻讘讜讚谉 砖诇 讬砖专讗诇 注"砖 讻讬 砖诐 讛' 谞拽专讗 注诇讬讱 讜讬专讗讜 诪诪讱 砖讞讝专讜 诇讝讛 讻诪"砖 讻讬 谞驻诇 驻讞讚 诪专讚讻讬 讜讙讜':


爪专讬讱 诇诪讬诪专讬谞讛讜 讘谞砖讬诪讛 讗' 诪"讟 讚讻讜诇讛讜 讻讜'. 谞专讗讛 诇驻专砖 讚诪讚讻转讬讘 讜讗转 注砖专转 讘谞讬 讛诪谉 讬转诇讜 讜讙讜' 讜讻转讬讘 讜转诇讜 讗讜转讜 讜讗转 讘谞讬讜 注诇 讛注抓 诪砖诪注 诇讬讛 讚注诇 注抓 讗' 讘驻注诐 讗' 谞转诇讜 讜讬爪讗讛 谞砖诪转谉 讘讘转 讗' 讜诇讗 讘讝讛 讗讞专 讝讛 讜诪讚讞砖讬讘 诇讛讜 讘讛讗讬 拽专讗 讻住讚专谉 讝讛 讗讞专 讝讛 诇讗 转讗诪专 砖讻谉 谞转诇讜 讘讝讛 讗讞专 讝讛 诇讻讱 爪专讬讱 诇诪讬诪专讬谞讛讜 讘谞砖讬诪讛 讗' 诇专诪讜讝 砖讬爪讗 谞砖诪转谉 讘讘转 讗讞转 讚讘讘转 讗讞转 谞转诇讜 讜诇讗 谞讻转讘讜 讛讻讗 讻住讚专 讛讝讛 讝讛 讗讞专 讝讛 讗诇讗 砖谞转诇讜 讘注抓 讗' 砖注砖讛 讛诪谉 砖诇 谞' 讗诪讛 讻讚诪住讬拽 讚讻讜诇讛讜 讘讞讚 讝拽讬驻讗 讗讝讚拽讬驻讜 讻住讚专谉 讝讛 转讞转 讝讛 讻诪驻讜专砖 讘转专讙讜诐 讚讞砖讬讘 诇讛讜 讻住讚专 讛讻转讜讘 诪诇诪讟讛 诇诪注诇讛 诪驻专砖谞讚转讗 注讚 讜讬讝转讗 讜注"讚 讝讛 讗诪专讜 讘讬专讜砖诇诪讬 讗讬砖 讘专讬砖 讚驻讗 讜讗转 讘住讜祝 讚驻讗 讻讜' 讜讬讛讬讜 讻讜诇诐 谞讻转讘讬诐 转讞转 讗讬砖 诇讛讜专讜转 讻讬 讻讗讬砖 讗讞讚 讘驻"讗 谞转诇讜 讻讜诇诐 讜注讚"讝 讗诪专 谞诪讬 讚讜讬"讜 讚讜讬讝转讗 爪专讬讱 诇诪诪转讞讗 讘讝拽讬驻讛 讻诪讜专讚讬讗 讚诇讘专转 诇讘专转 砖诐 讛谞讛专 讜诪讜专讚讬讗 讛讜讗 注抓 砖讚讜讞拽讬诐 讘讜 讛住驻讬谞讛 诪谉 讛讗讘谞讬诐 讜讛诪讻砖讜诇讬诐 讜讻注讬谉 讝讛 驻讬' 讛注专讜讱 讛讻讗 谞诪讬 讛讻讗 讛"拽 砖爪专讬讱 诇诪诪转讞 讜' 讚讜讬讝转讗 讻注抓 驻砖讜讟 讜讗专讜讱 讘讝拽讬驻讛 讜转诇讜讬讛 砖注讜砖讬谉 诪注抓 讚讜讬讝转讗 讛讜讗 砖谞转诇讛 诇诪注诇讛 诪讻讜诇谉 讘注抓 讛讛讜讗 讻诪驻讜专砖 讘转专讙讜诐 讜讛讜' 讗专讜讻讛 讘讜 诪诇诪注诇讛 诇诪讟讛 砖讘注抓 讗' 讗专讜讱 讛讬讜 谞转诇讜 讻讜诇诐 诪讜讬讝转讗 砖诇 诪注诇讛 讝讛 转讞转 讝讛 注讚 驻专诪砖转讗 砖谞转诇讛 诇诪讟讛 诪讻讜诇诐:


讞讜抓 诪砖讬专讛 讝讜 讜诪诇讻讬 讻谞注谉 讻讜' 砖诇讗 转讛讗 转拽讜诪讛 讻讜'. 注讬讬谉 讘诪专讚讻讬 讜讘专"谉 讘讝讛 讘砖诐 专"转 讜砖讬专转 讛讗讝讬谞讜 谞诪讬 讻谉 讛讬讗 砖讬砖 讘讛 谞诪讬 诪驻诇转谉 砖诇 注讜讘讚讬 讻讜讻讘讬诐 讚讻转讬讘 诪专讗砖 驻专注讜转 讜讙讜' 讜讚诐 注讘讚讬讜 讬拽讜诐 讜讙讜':


诪诇诪讚 砖讘讗 诪诇讗讱 讜住讟专讜 讻讜'. 讻谞专讗讛 诪驻专砖"讬 诪诪讛 砖讗"诇 诪讛 砖讗诇转讱 讘住讜祝 诪砖诪注 砖讛转讞讬诇 诇讚讘专 讘讻注住 讜讗讬谉 讛讻专注 讻"讻 讜注讬"诇 诪诪讛 砖讛讬讛 讞讜砖讘 诇诪住驻专 讛讛专讜讙讬诐 讛' 诪讗讜转 讜讬' 讘谞讬 讛诪谉 讘砖讜砖谉 讝讜诇转 讘砖讗专 诪讚讬谞讜转 诪讛 注砖讜 诪砖诪注 讚讛专讘讛 讛讬讜 讘注讬谞讬讜 讜讻注住 注"讻:


讬讗诪专 讘驻讛 诪讛 砖讻转讜讘 讘住驻专 讻讜' 驻专砖"讬 住讚专 讛诪拽专讗讜转 讻讜' 讻讬 讛诪谉 讘拽砖 讜讻讜' 讜诪讛 砖讘讗转讛 讗住转专 讻讜' 讻诇 讝讛 讬讗诪专 砖谞讛 砖谞讛 注诐 讛住驻专 讻讜'. 讜谞专讗讛 讚讛讬讬谞讜 讻诪"讚 诇拽诪谉 驻"讘 讚拽讜专讬谉 讛诪讙讬诇讛 诪讗讞专 讛讚讘专讬诐 讛讗诇讛:


讜诪讗诪专 讗住转专 拽讬讬诐 讜讙讜' 讚讘专讬 讛爪讜诪讜转 诇讗 讻讜' 诇驻讬 驻砖讜讟讜 诪讗诪专 讗住转专 讛讬讬谞讜 诪讗诪专讛 诇讞讻诪讬诐 诇拽讬讬诐 讬诪讬 讛驻讜专讬诐 讜诇驻讬 砖诇讗 讛讝讻讬专 诪讗诪专讛 讘讻诇 讗诇讗 讜转讻转讜讘 讗住转专 讜讙讜' 讜讛讬讬谞讜 讚讗诪专讬谞谉 诇注讬诇 砖诇讞讛 诇讛诐 讗住转专 拽讘注讜谞讬 诇讚讜专讜转 讜诪"讛 拽讗诪专讬 讚诪讗诪专 讗住转专 讛讬讬谞讜 砖讗诪专讛 诇诪诇讱 诇讘讟诇 诪讞砖讘转 讛诪谉 讛讜讗 拽讬讬诐 讚讘专讬 讛驻讜专讬诐 讜讗讛讗 诪转诪讛 讜讻讬 诪讗诪专 讗住转专 诇诪诇讱 讘诇讞讜讚 注砖转讛 讝讗转 讜诇讗 讚讘专讬 讛爪讜诪讜转 讜诪砖谞讬 讚拽讜砖讟讗 讚讻谉 讛讜讗 讚讛讗 讜讛讗 讙专诪讜 讜讛诪拽专讗 诪讞讜讘专 诇诪注诇讛 讚讘专讬 讛爪讜诪讜转 讜讝注拽转诐 讜诪讗诪专 讗住转专 拽讬讬诐 讜讙讜':


诪诇诪讚 砖驻讬专砖讜 诪诪谞讜 住谞讛讚专讬谉 讻讜' 讚讛讬讬谞讜 讗讞讬讜 讞讘讬专讬讜 砖讛讬讜 诪讻诇诇 讗谞砖讬 讻谞住转 讛讙讚讜诇讛:


诪注讬拽专讗 讻转讬讘 讗砖专 讘讗讜 讻讜'. 驻专砖"讬 讘讬诪讬 讻讜专砖 讻砖注诇讛 注诐 讝专讜讘讘诇 讻讜' 讻"讚 砖谞讛 讛讬讛 讘讬谉 诪谞讬谉 诇诪谞讬谉 讻讜' 注讻"诇. 讜爪"诇 砖砖讜讘 讻砖专讗讛 诪专讚讻讬 讗讝 砖谞转讘讟诇 讘谞讬谉 讘讛诪"拽 讘讬诪讬 讻讜专砖 讻诪驻讜专砖 讘住' 注讝专讗 讞讝专 诇砖讜砖谉 讘讬诪讬 讗住转专 讜砖讜讘 讗讞"讻 注诇讛 砖谞讬转 诇讗专抓 讬砖专讗诇 讘讬诪讬 讻讜专砖 砖谞讘谞讛 讛讘讬转 讚讛讬讬谞讜 讘讬讗讛 砖谞讬讛 讚拽讗诪专 讜诇讘住讜祝 讻转讬讘 讛讘讗讬诐 注诐 讝专讜讘讘诇 讜讙讜' 讻诪驻讜专砖 讘住驻专 谞讞诪讬讛 讜诪讬讛讜 讗讬谉 住讘专讗 讚讛谞讛讜 讻讜诇讛讜 讚讞砖讬讘 讚讘讗讜 注诐 讝专讜讘讘诇 讜讙讜' 诪注讬拽专讗 注诇讜 讜砖讜讘 讞讝专讜 诇砖讜砖谉 砖讜讘 注诇讜 砖谞讬转 讻讚讻转讬讘 讘谞讞诪讬讛 讛讘讗讬诐 注诐 讝专讜讘讘诇 讜讙讜' 讜讬"诇 讚讜讚讗讬 讘' 讛讻转讜讘讬诐 讗讬讬专讬 讘讘讬讗讛 专讗砖讜谞讛 讗诇讗 诪砖讜诐 讚砖讬谞讛 讘驻住讜拽 砖谞讬 砖讬谞讛 诇讞砖讜讘 诪专讚讻讬 讘转专 讛' 讜讛讜讗 专诪讝 讚讙讚讜诇 转"转 讻讜':


讻诇 讝诪谉 砖讘专讜讱 讘谉 谞专讬讛 拽讬讬诐 讻讜'. 讻驻专砖"讬 讚讗诇"讻 诇诪讛 诇讗 注诇讛 注讝专讗 注诐 讝专讜讘讘诇 讜拽"拽 讚讘专讜讱 讙讜驻讬讛 诇诪讛 诇讗 注诇讛 讗讝 注诐 讝专讜讘讘诇 讜专砖"讬 讘讗 诇讬讬砖讘 讝讛 讚讘专讜讱 诪转 讘转讜讱 讛砖谞讬诐 讛诇诇讜 讚讛讬讬谞讜 讘讗讜转谉 砖谞讬诐 拽讜讚诐 砖讛转讞讬诇讜 诇讘谞讜转 讘讛诪"拽 讘讬诪讬 讚专讬讜砖 讛讗讞专讜谉 讗讘诇 讗讬谉 讝讛 诪住驻讬拽 砖讛专讬 讘专讜讱 讛讬讛 讞讬 讘砖谞转 砖转讬诐 诇讚专讬讜砖 讛讗讞专讜谉 讻讚讗诪专讬谞谉 诇注讬诇 砖讛讬讛 诪转谞讘讗 讘砖谞转 砖转讬诐 诇讚专讬讜砖 讜讗讝 讛转讞讬诇讜 诇讘谞讜转 讘讛诪"拽 讻诪驻讜专砖 讘住驻专 注讝专讗 讘讗讚讬谉 讘讟讬诇转 注讘讬讚转 讘讬转 讗诇讛讗 讙讜' 注讚 砖谞转 转专转讬谉 诇诪诇讻讜转 讚专讬讜砖 讜爪"诇 讚讘讗讜转讛 砖谞讛 讙讜驻讛 砖讛讬讗 砖谞转 转专转讬谉 诇讚专讬讜砖 诪转 讘专讜讱 讜诇讗 注诇讛 讘转讞诇转 讘谞讬谞诐:


讙讚讜诇 转"转 讬讜转专 诪讻讘讜讚 讗讘 讻讜'. 诪讛讗 讚诪讬讬转讬 砖诇讗 谞注谞砖 注诇 讗讜转谉 砖谞讬诐 砖讛讬讛 讘讘讬转 注讘专 讗讬谞讜 诪讜讻讞 讚讙讚讜诇 讬讜转专 诪讻讘讜讚 讗讘 讚讘砖讜讛 诇讜 谞诪讬 讗讬谉 专讗讜讬 诇注讜谞砖 讗诇讗 讚谞拽讟 讛讗讬 诇讬砖谞讗 讚讙讚讜诇 转"转 砖住诪讱 讗诇讬砖谞讗 讚诪转谞讬转讬谉 讚专讬砖 驻讗讛 讚转谞谉 讜转"转 讻谞讙讚 讻讜诇诐 讜讗"转 诇诪讛 谞注谞砖 讙诐 注诇 讗讜转谉 讻"讘 砖谞讬诐 讻讬讜谉 讚讘专爪讜谉 讗讘 讜讗诐 讜讘诪爪讜转谉 讛诇讱 讬注拽讘 诪住转诪讗 诪讞诇讜 注诇 讻讘讜讚诐 讜转讬专抓 讘注诇 讗诪专讬 谞讜注诐 讘砖诐 讛专"讬 诪驻专讬"砖 砖诇讘住讜祝 讬"讚 砖谞讛 砖讛讬讛 讘讘讬转 注讘专 谞转拽专专讛 讚注转讜 砖诇 注砖讜 讜砖诇讞讛 专讘拽讛 讗诪讜 讗转 讚讘讜专讛 诪谞拽转讛 讗讞专讬讜 诇讘讬转 诇讘谉 讜讛讜讗 砖讛讛 砖诐 讻"讘 砖谞讛 注"讻 讜注讬讬谉 讘诪驻专砖讬诐 讘讝讛:


砖讛讬讛 讬注拽讘 讗讘讬谞讜 讘讘讬转 注讘专 讻讜'. 讜讘讻诪讛 诪拽讜诪讜转 讗诪专讜 讘讬转 诪讚专砖讜 砖诇 砖诐 讜注讘专 砖讛讬讛 拽讘诇讛 讘讬讚诐 讚谞讘讬讗讬诐 讛讬讜 讜讻讗谉 讗诪专 讘讘讬转 注讘专 诇驻讬 砖砖诐 讻讘专 诪转 讘砖谞转 谞' 诇讬注拽讘 讗讘诇 注讘专 讛讬讛 讞讬 注讚 砖讛讬讛 讬注拽讘 砖转讬 砖谞讬诐 讘讘讬转 诇讘谉 讻讚诇拽诪谉 讜诪住讘专讗 拽讗诪专讬谞谉 砖讘讗讜转谉 讬"讚 砖谞讬诐 砖讗讬谉 诪驻讜专砖 讘拽专讗 诪讛 讛讬讛 注住拽讜 砖诇 讬注拽讘 诪住转诪讗 讘讘讬转 注讘专 讛讬讛 砖注"讻 拽专讗讜 讛讻转讜讘 讬讜砖讘 讗讛诇讬诐 讘讗讛诇 砖诇 转讜专讛 讘讘讬转 注讘专:





专砖"砖

讙诪专讗 讗专"讘 讘"讬 讗"专 讗诇注讝专 专诪讝 讻讜'. 讻"讛 讘注"讬 讜讻谉 讘讘' 诪讬诪专讜转 讛住诪讜讻讜转:



砖诐 讘讻讛 注诇 砖谞讬 诪拽讚砖讬诐 讻讜'. 谞专讗讛 讚讚专讬砖 爪讜讜讗专 注诇 讘讛诪"拽 注"驻 讛讻转讜讘 注讚 爪讜讗专 讬讙讬注 讜讻驻专砖"讬 砖诐 (讬砖注讬讛讜 讞壮:讞壮) 讜讛讜讗 注"讚 讚专砖转诐 讘讝讘讞讬诐 (谞讚 讘) 讜讘讬谉 讻转驻讬讜 砖讻谉 注"砖:



砖诐 讬讬谉 砖讚注转 讝拽谞讬诐 谞讜讞讛 讛讬诪谞讜. 讻"讛 讙讬' 讛讬砖谞讛 讜讻"谞 诪驻专砖"讬 (讗讱 讘驻讬讛"转 讛注转讬拽 讬讬谉 讬砖谉) 讜谞专讗讛 讚专"诇 诪讬谉 讬讬谉 讗砖专 讚注转 讻讜':



专砖"讬 讚"讛 注砖专转 讘谞讬 讛诪谉. 讻诇讜诪专 注砖讬专转谉 谞驻诇讜 讻讗讞讚. 讻"讛 讘注"讬:



专砖"讬 讚"讛 讛"讙 讗诪专 专"谞 讬讗诪专 讘驻讛 诪讛 砖讻转讜讘 讘住驻专 讻讜'. 讛讞诇讜 诇注砖讜转 讜讗转 讗砖专 讻转讘 诪专讚讻讬 讗诇讬讛诐 讻讬 讛诪谉 讻讜' 注诐 讛住驻专 讜讙讜' 诪专讚讻讬 讻转讘 讻讜'. 讻爪"诇:



专砖"讬 讚"讛 注诐 讛住驻专. 砖转讛讗 诪讙讬诇讛 讻转讜讘讛 讻讜'. 拽"诇 讗"讻 诪讗讬 讘注讬 诇拽诪谉 (讬讞) 拽专讗讛 注"驻 诇"讬 诪谞诇谉 讻讜' 转讬驻讜拽 诇讬讛 诪讛讻讗:



专砖"讬 讚"讛 诪注讬拽专讗. 讻砖注诇讜 注诐 讝专讜讘讘诇 讻讜'. 讻爪"诇:



专砖"讬 讚"讛 砖讻"讝 砖讘专讜讱 讻讜'. 讜讘诪讚专砖 讻讜'. 讘讞讝讬转 讘驻住讜拽 拽诪转讬 讗谞讬 诪讘讜讗专 讟注诐 诪讚讜注 诇讗 注诇讛 讘专讜讱 注"砖 讜讗砖转诪讬讟 诪讛专砖"讗 讘讞"讗:





讘谉 讬讛讜讬讚注

讻旨职砖讈值诐 砖讈侄讗值讬谉 讘旨职诇执讘旨执讬 注址诇 讘旨执谞职讬指诪执讬谉 讗指讞执讬 砖讈侄诇旨止讗 讛指讬指讛 讘旨址诪旨职讻执讬专指转执讬 - 讻旨指讱职 讗值讬谉 讘旨职诇执讘旨执讬 注植诇值讬讻侄诐 (讘专讗砖讬转 诪讛, 讬讘) '讻旨执讬 驻执讬 讛址诪职讚址讘旨值专 讗植诇值讬讻侄诐' 讻旨职驻执讬 讻旨值谉 诇执讘旨执讬.. 谞专讗讛 诇讬 砖谞专诪讝讜 讛诇讘 讘讗讜转讬讜转 讻旨执讬 砖注诐 讛讻讜诇诇 讛讗讜转讬讜转 注讜诇讛 诇值讘.



(讘专讗砖讬转 诪讛, 讬讚) '讜旨讘执谞职讬指诪执谉 讘指旨讻指讛 注址诇 爪址讜指旨讗专指讬讜' - 讘旨指讻指讛 注址诇 诪执砖讈职讻旨址谉 砖讈执讬诇指讛 砖讈侄注指转执讬讚 诇执讛职讬讜止转 讘旨职讞侄诇职拽讜止 砖讈侄诇 讬讜止住值祝 讜职注指转执讬讚 诇值讞指专值讘. 诪拽砖讬诐 讛讜讛 诇讬讛 诇诪讬诪专 注址诇 爪址讜旨指讗专讜止 诇砖讜谉 讬讞讬讚? 讜讬砖 诇转专抓 讗讬讬讚讬 讚谞拽讬讟 讘讘谞讬诪讬谉 爪址讜指旨讗专指讬讜 谞拽讬讟 讘讬讜住祝 爪址讜指旨讗专指讬讜, 讻诪讜 砖讗诪专讜 讘讙诪专讗 讗讬讬讚讬 讚谞拽讬讟 诪爪专讬 谞拽讬讟 讗讚讜诪讬. 讜注讜讚 谞专讗讛 诇讬 讘住"讚 讚讗讬转讗 讘讝讘讞讬诐 (讝讘讞讬诐 拽讬讞.) 讚讗讻讬诇转 拽讚砖讬诐 拽诇讬诐 讘砖讬诇讛 讛讬转讛 讘讻诇 讛专讜讗讛, 谞诪爪讗 讘砖讬诇讛 转专讬 诪拽讜诪讜转 拽谞讜 拽讚讜砖讛 砖讛讜讗 转讜讱 讛诪砖讻谉 讜讞讜抓 诇讜, 讜诇讻谉 谞拽讬讟 爪讜讗专讬讜 转专讬 讻谞讙讚 砖谞讬 诪拽讜诪讜转 讗诇讜. 讜讘讝讛 讬讜讘谉 (讚讘专讬诐 诇讙, 讬讙) '讜旨诇职讬讜止住值祝 讗指诪址专 诪职讘止专侄讻侄转 讛殖' 讗址专职爪讜止' 砖讙诐 讗专爪讜 砖讬诇讛 谞转讘专讻讛 讘拽讚讜砖讛.
讜诪讛 砖谞拽专讗 诪拽讜诐 讛诪拽讚砖 爪址讜旨指讗专 讛讬讬谞讜 讘讛驻讜讱 讗转讜讜谉 讗讜止爪值专 讻讬 砖诐 讛讜讗 讗讜爪专 讛砖驻注 讜讻转讬讘 谞诪讬 讘讬讛 (诪诇讗讻讬 讙, 讬) '讛指讘执讬讗讜旨 讗侄转 讻指旨诇 讛址诪址旨注植砖值讉专 讗侄诇 讘值旨讬转 讛指讗讜止爪指专 讜执讬讛执讬 讟侄专侄祝 讘职旨讘值讬转执讬'.



诪址讗讬 (讘专讗砖讬转 诪讛, 讻讙) '诪执讟旨讜旨讘 诪执爪职专指讬执诐'? 砖讈执讙旨值专 诇讜止 讬址讬执谉 讬指砖讈指谉 砖讈侄讚旨址注址转 讝职拽值谞执讬诐 谞讜止讞指讛 讛值讬诪侄谞旨讜旨. 讛讟注诐 讚谞讜讞讛 讘讬讬谉 讬砖谉 讬讜转专, 谞专讗讛 诇讬 讘住"讚 讻讬 讘讬讬谉 讬砖 讟讘注 砖诇讗 谞诪爪讗 讘砖讗专 诪砖拽讬谉 讜诪讗讻诇讬诐 讚讘讻诇讛讜 讛诪讬讜砖谉 讙专讜注 讜专拽 讘讬讬谉 讛诪讬讜砖谉 诪砖讜讘讞 讬讜转专, 讜讛谞讛 讛注讜诇诐 诪专讙诇讗 讘驻讜诪讬讬讛讜 诇讜诪专 注诇 讛讝拽谉 讘砖谞讬诐 '讻讬讜谉 砖谞讝讚拽谉 谞转讟驻砖' 讗讱 讘讗诪转 讝讛 讗讬谞讜 讗诇讗 讘讝拽谞讬 注诐 讛讗专抓 讜诇讗 讘转诇诪讬讚讬 讞讻诪讬诐! 讜注诇 讻谉 讛讝拽谞讬诐 讚注转谉 谞讜讞讛 讘讬讬谉 讬砖谉 砖讛讜讗 诪砖讜讘讞 讗爪诇 讛注讜诇诐 讬讜转专 讚讗讝 讗讜诪专讬诐 讙诐 讗谞讞谞讜 讻诇 诪讛 砖诪讝拽讬谞讬诐 诪砖讜讘讞讬诐 讬讜转专.
讜讛专讘 驻转讞 注讬谞讬诐 讝"诇 讻转讘 讛专讗砖讜谞讬诐 讝"诇 专诪讝讜 '讬址讬执谉 讬指砖讈指谉' 讘讙诪讟专讬讗 转"诇 [430] 讜专诪讝 诇讗讘讬讜 诇拽讬讬诐 讙讝专转 转"诇 砖谞讛 砖讈侄讚旨址注址转 讝职拽值谞执讬诐 讗讘专讛诐 讜讬爪讞拽 谞讜止讞指讛 讛值讬诪侄谞旨讜旨 砖专讜爪讬诐 讘讙讝专转讜 讬转讘专讱, 注讚 讻讗谉 讚讘专讬讜 注讬讬谉 砖诐. 讜讚讘专讬诐 讗诇讜 爪专讬讻讬谉 转讘诇讬谉 讚诇谞讞讜诪讬 讘注讬 讜诇诪讛 砖诇讞 诇爪注专讜 讘诪住驻专 讛讙诇讜转 讜诪讛 讞讬讚砖 诇讜 讘讝讛? 讜谞专讗讛 诇讬 讘住"讚 讚专诪讝 诇讜 讗诇讜 砖谞讬 讛讙诇讜转 砖诇 转"诇 砖谞讛 讗讬谞诐 诪转讞讬诇讬诐 诪注转讛, 讗诇讗 讻讘专 讛转讞讬诇讜 诪诇讬讚转 讬爪讞拽 讜谞注砖讜 '讬址讬执谉 讬指砖讈指谉'! 讜注讜讚 谞专讗讛 诇讬 讘住"讚 专诪讝 诇讜 讬址讬执谉 砖讛讜讗 住讜讚 讛讙讘讜专讜转 诪转诪转拽 讘讞诪砖讛 驻注诪讬诐 讞侄住侄讚 砖讛讜讗 诪住驻专 讬指砖讈指谉 [讞侄住侄讚 72脳5= 讬指砖讈指谉 360] 砖讈侄讚旨址注址转 讝职拽值谞执讬诐 砖讛诐 讞讜"讘 [讞讻诪讛 讜讘讬谞讛] 砖谞拽专讗讬诐 讝拽谞讬诐 谞讜止讞指讛 讛值讬诪侄谞旨讜旨! 讜讚讜拽.



'转旨址注植诇指讗 讘旨职注执讚旨指谞侄讬讛指 住指讙值讬讚 诇值讬讛旨'. 谞专讗讛 诇讬 讘住"讚 讬讜住祝 讛爪讚讬拽 注"讛 讛讬讛 讘讞讬谞转 讛讬住讜讚 砖谞拽专讗 '讞诇讚' 砖讛讜讗 诇砖讜谉 讻讬住讜讬 讻诪讜 讞诇讚讛, 讜讛讬住讜讚 讛讜讗 讻诇讬 爪谞讜注 讜诪讻讜住讛 讬讜转专 诪讻诇 讛讗讬讘专讬诐, 讜诪讟注诐 讝讛 讙诐 讛讘讬谞讛 谞拽专讗转 '讞诇讚' 讻讬 讛讬讗 注诇诪讗 讚讗转讻住讬讬讗. 讜讛谞讛 拽讜讚诐 诪讟讛 讬砖 讗讜转讬讜转 讞诇讚, 讜诇讻谉 讘讗讜诪专讜 注诇 专讗砖 讛诪讟讛 谞专诪讝 注诇 讬讜住祝 讛爪讚讬拽 注"讛, 讜讛诪砖讬诇讜 诇转注诇讗 讻讬 '转注诇讗' [501] 讙讬诪讟专讬讗 '专讗砖' [501] 讜讛讬住讜讚 谞拽专讗 专讗砖 讛讙讜讬讛.



讜旨诪指讛 注植砖讉指专指讛 谞值专讜止转 诇止讗 讬指讻职诇讜旨 诇职讻址讘旨讜止转 谞值专 讗侄讞指讚, 谞值专 讗侄讞指讚 讛值讬讗址讱职 讬指讻讜止诇 诇职讻址讘旨讜止转 注植砖讉指专指讛 谞值专讜止转?. 讛讗 讚拽专讗 诇讻诇 讛砖讘讟讬诐 讘砖诐 '谞值专讜止转' 谞专讗讛 诇讬 讘住"讚 砖诐 砖讚讬 诪讬诇讜讗讜 转"拽 [砖讬"谉 讚诇"转 讬讜"讚=500], 讜讬讚讜注 砖砖诐 砖讚讬 讛讜讗 砖砖讛 爪专讜驻讬诐 讗诐 讻谉 讘砖砖讛 爪专讜驻讬诐 讬砖 砖砖讛 驻注诪讬诐 转"拽 [500脳6=3000] 砖注讜诇讛 讬"讘 驻注诪讬诐 谞值专 [250脳12=3000], 讜诇讻谉 讛砖讘讟讬诐 讻诇 讗讞讚 谞拽专讗 '谞值专' 讻讬 讛诐 谞讜诇讚讜 诪讘专讻转 诪诇讜讬 砖诪讜转 砖讚讬.
讙诐 拽专讗诐 讘砖诐 '谞值专讜止转' 诇讞讝拽 诇讘诐 讻讬 讛诐 拽专讜讬讬诐 谞值专, 讜讛诪讻讘讛 讗讜转诐 讬讻讘讛 谞讬专讜 砖讛讬讗 谞砖诪转讜 讛拽专讜讬讛 谞值专 注诇 讚专讱 砖讗诪专讜 专讘讜转讬谞讜 讝"诇 讗诪专 讛拽讘"讛 讗诐 转砖诪讜专 谞专讬 讗砖诪讜专 谞讬专讱.



(讗住转专 讞, 讟讝) '讗讜止专指讛' 讝讜止 转旨讜止专指讛. 谞专讗讛 诇讬 讘住"讚 '讗讜止专指讛' 专诪讝 诇转讜专讛 砖讘讻转讘 讜转讜专讛 砖讘注诇 驻讛 讻讬 讬讚讜注 讚转讜专讛 砖讘讻转讘 讛讬讗 讘住讜讚 砖诐 讛讜讬"讛 讛专诪讜讝 讘讗讜转 讗' 砖讛讜讗 爪讜专转讜 讜讗"讜 讜砖谞讬 讬讜讚讬"谉 砖诪住驻专诐 讻"讜, 讜诇讻谉 讘注砖专转 讛讚讘专讜转 砖讘讛诐 讻诇讜诇讛 讻诇 转讜专讛 砖讘讻转讘 驻转讞 讘讗讜转 讗诇祝 讚'讗指谞止讻执讬' (砖诪讜转 讻, 讘), 讜转讜专讛 砖讘注诇 驻讛 专诪讜讝讛 讘讗讜转 讜讗"讜 讚'讗讜止专指讛' 讻讬 转讜专讛 砖讘注诇 驻讛 讛讬讗 砖砖讛 住讚专讬诐, 讜谞砖讗专 讗讜转讬讜转 '讛址专' 专诪讝 讻讬 砖转讬 转讜专讜转 拽讘诇诐 诪砖讛 专讘讬谞讜 注"讛 诪讛专 住讬谞讬 讻诪讜 砖讗诪专讜 (诪砖谞讛 讗讘讜转 讗, 讗) '诪砖侄讈讛 拽执讘值旨诇 转旨讜止专指讛 诪执住执旨讬谞址讬'.
讜讘讝讛 讬讜讘谉 诪讗诪专诐 讝"诇 (讬讜诪讗 注讘:) 讻转讬讘 '讝专' 讜拽专讬谞谉 '讝讬专' 讝讻讛 谞注砖讬转 诇讜 讝讬专 诇讗 讝讻讛 讝专讛 诪诪谞讜, 讜讛讬讬谞讜 讗诐 诇讗 讝讻讛 讬转讞讘专讜 讗讜转讬讜转 讗"讜 砖诇 '讗讜止专指讛' 讜讬讛讬讜 讗讜转 讝' 讜讗讝 转讛讬讛 讗讜止专指讛 讗讜转讬讜转 '讝专讛' 讜诇讻谉 注讻讜"诐 砖诇讗 拽讘诇讜 讛转讜专讛 讗住讜专讬诐 诇诇诪讜讚 转讜专讛 (讞讙讬讙讛 讬讙.) 讚注诇讬讛诐 谞讗诪专 (讘诪讚讘专 讬讞, 讝) '讜职讛址讝指旨专 讛址拽指旨专值讘 讬讜旨诪指转' 讻讬 讗爪诇诐 讗讬谉 讗讜专讛 讗诇讗 讝专讛, 讗讘诇 诇讬砖专讗诇 讛讬讗 讗讜专讛! 讜讻讬讜谉 砖讝讻讜 诇转讜专讛 砖讘讻转讘 砖讬砖 讘讛 讞诪砖讛 住驻专讬诐 讝讻讜 诇砖诪讞讛 讝讛 讬讜诐 讟讜讘 讻讬 讞植诪执砖旨讈指讛 讘讛驻讜讱 讗转讜讜谉 砖讈执诪职讞指讛.
讜讻讬讜谉 砖讝讻讜 诇转讜专讛 砖讘注诇 驻讛 讛专诪讜讝讛 讙诐 讻谉 讘'讗讜止专指讛' 讝讻讜 诇'砖指讉砖止讉谉' 讝讜旨 诪执讬诇指讛 砖谞讬转谞讛 讘砖诪讬谞讬 讻讬 讘转讜专讛 砖讘注诇 驻讛 讬砖 砖诪讜谞讛 讚专讙讬谉 砖讛诐: 讻砖专 讜驻住讜诇, 讗住讜专 讜诪讜转专, 讞讬讬讘 讜讝讻讗讬, 讟诪讗 讜讟讛讜专, 讜讘讝讛 讝讻讜 诇诪讬诇讛 砖讛讬讗 讘砖诪讜谞转 讬诪讬诐 讜讘讝讻讜转 讞诇拽 讛谞住转专 砖诇 转讜专讛 砖讘注诇 驻讛 砖讬砖 讘讛 砖诪讜谞讛 讚专讙讬谉 讝讻讬谞讜 诇转驻讬诇讬谉 砖讛讜讗 砖诪讜谞讛 驻专砖讬讜转 讘讬讚 讜讘专讗砖 砖讛诐 诪讻讜住讬诐 讘讘转讬诐.



讜讬"讜 讚'讜址讬职讝指转指讗' 爪专讬讱 诇诪讬诪转讞讛 讘讝拽讬驻讗 讻诪讜专讚讬讗 讚诇讘专讜转. 讛讻讬 讗讬转讗 讘诪爪讬注讗 (讘讘讗 诪爪讬注讗 驻讝.) 讜驻讬专砖 讛注专讜讱 '诇讘专讜转' 砖诐 讛谞讛专 讜讛讜讗 讗讙诐, 讻诇讜诪专 爪专讬讻讛 讜' 讻诪讜 讛诪砖讜讟 砖诇 讛诪诇讞讬诐 砖诪谞讛讬讙讬诐 讘讜专讙讬讜转 讘谞讛专 讛谞拽专讗 诇讘专讜转 注讚 讻讗谉 诇砖讜谞讜. 讜讗谞讬 讗讜诪专 讝讛 讛诪砖讜讟 砖诇 讛谞讛专 讛谞讝讻专 砖讛讜讗 讗讙诐 砖讗讬谞讜 砖讜讛 讘拽专拽注讬转讜 砖讬砖 诪拽讜诐 注诪讜拽 讛专讘讛 讜讬砖 砖讗讬谞讜 注诪讜拽 讛专讘讛 讜讬砖 讘讝讛 讻诪讛 诪讚专讙讜转 讜诪讗讞专 砖讛诐 专讜爪讬诐 诇讬讚注 注讜诪拽 讻诇 诪拽讜诐 讜诪拽讜诐 讘驻谞讬 注爪诪讜, 诇讻讱 注讜砖讬谉 讘诪砖讜讟 讛讛讜讗 专砖讬诪讜转 诇住讬诪谉 砖专讜砖诪讬谉 诇讗专讻讜 讻诪讛 诪讬谞讬 诪讚专讙讜转 讜讻砖讬讙讬注 讛诪讬诐 注讚 专讜砖诐 讝讛 讬讜讚注讬谉 讻讱 讜讻讱 注讜诪拽讜 讜讻砖讬讙讬注 诇专讜砖诐 讗讞专 讬讚注讜 讻诪讛 讗讜专讻讜 讜讻谉 注砖讜 专砖讬诪讜转 讘讗讜转讜 注抓 砖诇 讞诪砖讬诐 诇转诇讜转 注砖专转 讘谞讬 讛诪谉 注诇讬讜 讻讚讬 砖讬砖转讜讜 讘讬谞讬讛诐 讞诇拽 讻讞诇拽.
讜讛讗 讚谞驻拽讬 谞砖诪转讬讬讛讜 讘讛讚讬 讛讚讚讬 讘谞住 讛讜讛, 砖专爪讛 讛砖诐 讬转讘专讱 诇讚诪讜转诐 诇注砖专讛 拽诇讬驻讬谉 讚谞转诇讘砖讜 讘讛诐, 讻讬 讗讜转诐 砖讛诐 讘专讜讞谞讬讜转 谞住转诇拽 讻讜讞诐 讘专讙注 讗讞讚 讘讛讚讬 讛讚讚讬.



讻旨指诇 讛址砖旨讈执讬专讜止转 讻旨只诇旨指谉 谞执讻职转旨指讘讜止转 讗植专执讬讞址 注址诇 讙旨址讘旨值讬 诇职讘值谞指讛 讜旨诇职讘值谞指讛 注址诇 讙旨址讘旨值讬 讗植专执讬讞址, 讞讜旨抓 诪执砖旨讈执讬专指讛旨 讝讜止 讜旨诪址诇职讻值讬 讻旨职谞址注址谉 (讬职讛讜止砖讈只注址 讬讘), 砖讈侄讗指专执讬讞址 注址诇 讙旨址讘旨值讬 讗植专执讬讞址 讜旨诇职讘值谞指讛 注址诇 讙旨址讘旨值讬 诇职讘值谞指讛. 驻讬专讜砖 砖讬专转 讛讬诐 讜砖讬专转 讚讘讜专讛. 讜讛拽砖讛 驻转讞 注讬谞讬诐 讘砖诐 专讘讬谞讜 讬砖注讬讛 讛讙讚讜诇 讝"诇, 讜讛讗 砖讬专转 讚讜讚 讗专讬讞 注诇 讙讘讬 讗专讬讞 讜诇讘谞讛 注诇 讙讘讬 诇讘谞讛? 讜转讬专抓 讚讗讬谉 讛讻讬 谞诪讬 注讜砖讬谉 讻谉 砖诇讗 讻讚讬谉 讬注讜讬谉 砖诐, 讜讛讜讗 讚讜讞拽 讙讚讜诇.
讜谞专讗讛 诇讬 讘住"讚 讚砖讬专转 讚讜讚 讛诪诇讱 注"讛 讛讬转讛 (砖诪讜讗诇 讘' 讻讘, 讗) '讘职旨讬讜止诐 讛执爪旨执讬诇讜旨 诪执讻址旨祝 讻指旨诇 讗止讬职讘指讬讜 讜旨诪执讻址旨祝 砖指讈讗讜旨诇' 讻诪驻讜专砖 砖诐, 讜讛谞讛 讗讜讬讘讬讜 砖讛诐 讚讜讗讙 讜讗讞转讜驻诇 诇讗 讛讬讛 诇讛诐 转拽讜诪讛 砖谞讟专讚讜 诪注讜诇诐 讛讝讛 讜诪注讜诇诐 讛讘讗 讜讙诐 砖讗讜诇 讛诪诇讱 注"讛 讘注谞讬谉 诪诇讻讜转讜 诇讗 注诇转讛 诇讜 讗专讜讻讛 砖驻住拽讛 诪讝专注讜 诇讙诪专讬 讜谞讬转谞讛 诇讚讜讚 讛诪诇讱 注"讛 讜诇讻谉 谞讻转讘讛 讗专讬讞 注诇 讙讘讬 讗专讬讞.



(讗住转专 讟 讬讘) '讜址讬止旨讗诪侄专 讛址诪侄旨诇侄讱职 诇职讗侄住职转值旨专 讛址诪址旨诇职讻指旨讛 讘职旨砖讈讜旨砖址讈谉 讛址讘执旨讬专指讛 讛指专职讙讜旨 讛址讬职旨讛讜旨讚执讬诐 讜职讗址讘值旨讚 讞植诪值砖讈 诪值讗讜止转 讗执讬砖讈' 诪职诇址诪旨值讚 砖讈侄讘旨指讗 诪址诇职讗指讱职 讜旨住职讟指专讜止 注址诇 驻旨执讬讜. 讬砖 诇讛拽砖讜转 住讟讬专讛 诪讜专讛 注诇 诪谞讬注转 讚讘专 讜讻讗谉 诪讛 诪谞注 诪诪谞讜? 讜谞专讗讛 诇讬 讘住"讚 讻讬 讛讜讗 专爪讛 诇讜诪专 '讜职讗址讘值旨讚 讞植诪值砖讈 诪值讗讜止转 讗执讬砖讈?' 讘诇砖讜谉 转讬诪讛 讜讻注住 专讜爪讛 诇讜诪专 诇讗 讚讬 砖讛专讙讜 讗诇讗 注砖讜 讘讛诐 讗讬讘讜讚 诇讗讘讚 讙讜驻诐 讘谞讬讜讜诇 讜讙诐 诇讗讘讚 诪诪讜谞诐 讜讘讗 诪诇讗讱 讜住讟专讜 注诇 驻讬讜 讜讛讜爪讬讗 讚讘专讬诐 讗诇讜 讘谞讬讞讜转讗 讜讘专爪讜谉, 砖讗讬谞讜 诪转讻注住 讜拽讜专讗 转讙专 注诇讬讛诐 讘讝讛 讗诇讗 讗讚专讘讛 谞专讗讛 谞讞 诇讜 讘讻讱.



讙旨指讚讜止诇 转旨址诇职诪讜旨讚 转旨讜止专指讛 讬讜止转值专 诪值讛址爪旨指诇址转 谞职驻指砖讈讜止转. 讛拽砖讛 讛专讬"祝 诇诪讛 诇讗 讚讬讬拽 讝讛 诪讚讻转讬讘 (讗住转专 讬, 讙) '诇职专止讘 讗侄讞指讬讜' 讜诇讗 讻转讬讘 '诇职讻指诇 讗侄讞指讬讜' 讬注讜讬谉 砖诐, 讜转讬专讜爪讜 讚讞讜拽 诪讗讚.
讜谞专讗讛 诇讬 讘住"讚 讚诪注讬拽专讗 拽讜砖讬讗 诇讬转讗 讚诪砖诐 讗讬讻讗 诇诪讬诇祝 诇讛讬驻讱, 讬注谉 讚拽讗诪专 讛诪讬注讜讟 讛讜讗 讚驻专砖讜 讗讘诇 讛专讜讘 诇讗 住讘讬专讗 诇讬讛 讛讻讬 讜讬诇驻讬谞谉 诪住讘专转 讛专讘讬诐 讜讗讬讱 讬诇驻讬谞谉 诪讚注转 讛诪讬注讜讟 诇讛讻讬 诪讬讬转讬 诪拽专讗讬 讚谞讻转讘讬诐 讘专讜讞 讛拽讜讚砖 讜讚讬讬拽讬谞谉 诪谞讬讬讛讜 砖驻讬专 讚讛讗 专讜讞 讛拽讜讚砖 讛住讻讬诪讛 讙诐 讻谉 讻住讘专转 讛诪讬注讜讟. 讜注讜讚 谞专讗讛 诇讬 讚诪讻讗谉 讗讬讻讗 讛讜讻讞讛 讟驻讬 讚讗祝 注诇 讙讘 讚注诇讛 诇讗专抓 讬砖专讗诇 讜注讝讘 讛砖专专讛, 注诐 讻诇 讝讛 诪谞讗讜 讗讞专 讞诪砖讛.
讜讚注 讚讛讗 讚拽讗诪专 讬讜转专 诪讛爪诇转 谞驻砖讜转 诇讗讜 讛爪诇转 谞驻砖讜转 讘讜讚讗讬 诪诪砖 讚讛讗 讜讚讗讬 讗讬谉 讚讘专 注讜诪讚 讘驻谞讬 驻拽讜讞 谞驻砖, 讗讱 讛讻讜谞讛 注诇 住驻拽 讛爪诇转 谞驻砖讜转 讚讛讗 诪专讚讻讬 讛爪讚讬拽 注"讛 转驻住 讛诪诇讻讜转 讗讞专 砖讻讘专 谞讬爪讜诇讜 讬砖专讗诇 讜谞注砖讛 讛谞住, 讜专拽 讗诪专 砖诪讗 讬讘讜讗 诇讬讚讜 讚讘专 讛爪诇转 谞驻砖讜转 诪讻讗谉 讜诇讛讘讗.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 砖砖讜谉 讝讜 诪讬诇讛. 注讬讬谉 砖讘转 讚祝 拽诇 注"讗 讘专砖"讬 讚"讛 砖砖:


专砖"讬 讚"讛 讻讗诪讬转讛. 讻住"转 注爪诪讜. 注讬' 诪谞讞讜转 讚祝 诇讘 注"讘 转讚"讛 讛讗 诪讜专讬讚谉:

